

**Στο Παγκύπριο Πρωτάθλημα Κ18 ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρακολούθησε το 54ο Παγκύπριο Πρωτάθλημα κάτω των 18 ετών στο Τσίρειο, την Τρίτη 27 Ιουνίου 2023.

Οι αγώνες στους οποίους συμμετέχουν μαθητές Λυκείων και ολοκληρώνονται σήμερα, είναι αφιερωμένοι στον επί σειρά ετών γενικό γραμματέα και επίτιμο μέλος της ΚΟΕΑΣ Τώνη Καττίδη, ο οποίος έφυγε πρόσφατα από τη ζωή. Ο Ανδρέας Μιχαηλίδης παρακολούθησε την προσπάθεια των νεαρών αθλητών και αθλητριών, καθώς ο Οργανισμός είναι σταθερά στο πλευρό της ΚΟΕΑΣ και του στίβου και συμμετείχε στις απονομές των επάθλων μαζί με τον Πρόεδρο της ΚΟΕΑΣ Περικλή Μάρκαρη και τους συνεργάτες του.